stanford-oval/wikipedia huggingface dataset:
שתי אצבעות מצידון
תגובת הקהל והמבקרים

הסרט זכה להצלחה מסחרית, התקבל בהתלהבות בפסטיבל הקולנוע בקאן וכ-920,000 צופים צפו בו בקולנוע.
עם זאת לרוב ספג ביקורות שליליות מצד המבקרים. מבקר הקולנוע מאיר שניצר כינה את הסרט "קיטש" ו"סרט תיעודי שצולם בתנאי קרב", שניצר כתב:
צה״ל גאה להציג: "שתי אצבעות מצידון". סרט פרסומת באורך מלא, תעמולה נטו של הצבא הישראלי. בזכות הכיבוש, בגנות הנכבש. החייל הישראלי מגיע ללבנון באורח מקרי למדי, סובל שם מקור ומהכנסת אורחים לקויה. ומלבנונים בלתי מנומסים.
הסרט עלה לדיון בוועדת החוץ והביטחון של הכנסת, בשאלה האם ראוי שסרט כזה יופק על ידי צה"ל. שיש קולר מפיץ הסרט פנה לבג"ץ בדרישה שהסרט ייצג את ישראל בתחרות האוסקר, במקום אוונטי פופולו, אך השופטים סירבו להתערב בנושא. בנוסף, בדצמבר 1987, דרש שהסרט לא יוקרן בטלוויזיה, בניגוד להסכם ההפצה שנחתם איתו, למרות זאת יחידת ההסרטה נתנה רשות לשידור הסרט, והוא משודר מפעם לפעם בערוצי הטלוויזיה, ואף הופץ לצפייה ביתית.
שיר הנושא

את שיר הנושא, "שתי אצבעות מצידון", כתב במאי הסרט אלי כהן. כהן חתם על השיר בשם "אלי מדורסקי", שם נעוריה של אמו. את השיר הלחין בני נגרי וביצע בועז עופרי, אחד משחקני הסרט. השיר זכה להצלחה רבה ורק בשנת 2020, נחשף בחדשות 12 שהוא מבוסס על מכתב פרי עטו של חייל בשם מיקי ברקוביץ' ששירת בלבנון, אותו מסר לכהן, במאי הסרט, כשפגש אותו בעת שירותו הצבאי.
פרסים

הסרט זכה במספר פרסי "מנורת הכסף" שחולק לראשונה ב-1988 (המקביל לפרס אופיר של אותם ימים), בקטגוריות: "הסרט הטוב ביותר של השנה", "הבמאי הטוב ביותר" לאלי כהן, "הצלם הטוב ביותר" ו"שחקן המשנה הטוב ביותר" לאלון אבוטבול.
הסרט זיכה את יחידת דובר צה"ל בפרס יצחק שדה לספרות צבאית.
שחקנים

| שחקן | תפקיד |
| --- | --- |
רוני פינקוביץ': גדי המ"מ
שאול מזרחי: טוביה המ"פ
אלון אבוטבול: ג'ורג'י המטוליסט
דודו בן זאב: במבינו המאגיסט
בועז עופרי: אפי הקשר
נאזי רבאח: ראוף סמל המחלקה
אוסי הלל: מיקי הסמב"צית
חסון ווהבה: חאג' איסמעיל
מקסי בלום: המג"ד
ענת חן: "גניה" הבחורה הלבנונית
מיכה שגריר: אבא של גדי
עידו חזקיה: הילד הלבנוני
אלדד רפאלי: בועז המ"מ
יורם אשכול: שמעון הקמב"ץ
אנג'ל שקהני: הארוסה של ראוף
רפי אוסמן: אוסמן המכונאי
מנשה רז: כתב בלבנון
שאול מופז: מפקד בית הספר לקצינים
יצחק מרדכי: קצח"ר
הערות שוליים

1 2 3  אמיר פלג, "מנורת הכסף" למצטייני הקולנוע הישראלי, חדשות, 19 בספטמבר 1988
↑  דורון פישלר, מאה הסרטים הישראליים הנצפים בכל הזמנים, באתר עין הדג, 25 בספטמבר 2016
1 2  מאיר שניצר, זה שיורה, זה שחוטף, זה שתקוע בבוץ, חדשות, 8 באוגוסט 1986
1 2  "רוח צוות", גיליון 102, ספטמבר 2012, עמ' 13-12
1 2  יוסף ולטר, שתי אצבעות של צה"ל בפסטיוואל הסרטים בקאן, מעריב, 9 במאי 1986
↑  גדוד גדעון רצועת הביטחון בלבנון 1985-2000, באתר "עמותת גדעון"
↑  צה"ל הפיק סרט על מלחמת לבנון, מעריב, 16 בפברואר 1986
↑  חבצלת דמארי, הקרב על "שתי אצבעות מצידון", חדשות, 15 במאי 1986
1 2  איל ברטונוב, ״שתי אצבעות מצידון״ – הפיצוץ, חדשות, 22 ביולי 1986
↑  מאיר שניצר, סרטים חדשים, חדשות, 7 באוגוסט 1986
↑  שאול דישי, אלפיים צופים קיבלו באהדה את "שתי אצבעות מצידון", מעריב, 16 במאי 1986
↑  מאיר שניצר, סרט קיטש ומוות, חדשות, 11 באוגוסט 1986
↑  בקורת סרטים, מעריב, 26 ביוני 1986
↑  חיים נגיד, אוונטי פופולו ייסע לאוסקר, מעריב, 15 בדצמבר 1986
↑  אילנה באום, תביעה להימנע משידור 'שתי אצבעות מצידון', לשידור הסרט בטלוויזיה, מעריב, 25 בדצמבר 1987
עתי"ם, מחאה על הקרנת שתי אצבעות מצידון בטלוויזיה, חדשות, 24 בדצמבר 1987
↑  חיים קינן, השירים הגדולים: סרטים, מחזות זמר, סדרות טלוויזיה, מפעלי תרבות וחינוך בע"מ, תל אביב 1999
↑   יונתן ריגר, ‏"שתי אצבעות מצידון": החייל שמאחורי השיר נחשף לראשונה, באתר ‏מאקו‏, 19 במאי 2020
↑  "מנורת הכסף"-השם העברי שיחליף את "האוסקר ישראלי", מעריב, 9 באוגוסט 1988
↑  לקראת שידור, מעריב, 6 בינואר 1988
ריטה רמי המופע המשותף 2021

ריטה רמי המופע המשותף 2021 הוא סיבוב הופעות של הזמרים ריטה ורמי קלינשטיין שהתקיים ברחבי ישראל. המופע עלה ב-10 ביוני 2021 והסתיים ב-10 במרץ 2022 וכלל 20 הופעות. סיבוב ההופעות כלל מגוון להיטים מקריירות הסולו שלהם.
רקע

בשנת 2001 יצא הזוג, ריטה ורמי קלינשטיין לסיבוב הופעות משותף שנמשך עד שנת 2003, סיבוב ההופעות נמשך כשלוש שנים וכלל כ-300 הופעות שהתקיימו בישראל ובארצות הברית. המופע זכה להצלחה ואף תועד על אלבום הופעה שגם זכה להצלחה ונמכר בלמעלה מ-150,000 עותקים.
על סיבוב ההופעות המשותף לקיץ 2020 נודע ב-14 בפברואר 2020. ומכירת הכרטיסים החלה ב-4 במרץ 2020.
במקור המופע תוכנן לעלות ב-25 ביוני 2020 בזאפה לייב פארק ראשון לציון, אך נדחה ל-6 באוגוסט 2020 בבריכת הסולטן בירושלים, בשל הגבלת התקהלות בתקופת מגפת הקורונה. ההופעות הראשונות שתוכננו לעלות בחודש יוני בזאפה לייב פארק ראשון לציון, נדחו לחודש אוגוסט.
ב-29 ביוני 2020 נודע על דחייה נוספת של סיבוב ההופעות, עקב החזרת ההגבלות על התקהלות על ידי הממשלה בתקופת מגפת הקורונה.
על סיבוב ההופעות המשותף לשנת 2021 נודע ב-3 במאי 2021. ומכירת הכרטיסים החלה ב-5 במאי 2021.
רשימת השירים

זוהי רשימה חלקית של השירים שבוצעו בהופעה:
בוא
אש
ימי התום
תפוחים ותמרים
עד שתעזוב
כל מה שתרצי
עטוף ברחמים
על הגשר הישן
נוצה ברוח
צעיר לנצח
שביל הבריחה
אני חיה לי מיום ליום
עניין של זמן
רדיו / בגידה
נגנים

אייל הלר – גיטרות
יוסי מור – פסנתר
ליעד גרושקא – קלידים ואקורדיון
בנצי גפני – בס
מעיין מראי – כלי הקשה
קרן טפרברג – תופים
יוני דרור – כלי נשיפה + חמת חלילים סקוטי
ליאת רוזנברג – כינור
תאריכי הופעות

| תאריך | עיר | מיקום | הערות |
| --- | --- | --- | --- |
| 10 ביוני 2021 | ראשון לציון | זאפה לייב פארק |  |
| 12 ביוני 2021 | ראשון לציון | זאפה לייב פארק |  |
| 13 ביוני 2021 | ראשון לציון | זאפה לייב פארק |  |
| 18 ביוני 2021 | ראשון לציון | זאפה לייב פארק |  |
| 19 ביוני 2021 | ראשון לציון | זאפה לייב פארק |  |
| 22 ביולי 2021 | מבשרת ציון | אמפי פארק |  |
| 24 ביולי 2021 | קריית מוצקין | אמפי פארק |  |
| 29 ביולי 2021 | ראשון לציון | זאפה לייב פארק |  |
| 31 ביולי 2021 | ראשון לציון | זאפה לייב פארק |  |
| 12 באוגוסט 2021 | אשדוד | אמפי אשדוד |  |
| 19 באוגוסט 2021 | ראשון לציון | זאפה לייב פארק |  |
| 26 באוגוסט 2021 | נוף הגליל | אמפי נופארק |  |
| 10 בספטמבר 2021 | ראשון לציון | זאפה לייב פארק |  |
| 7 באוקטובר 2021 | ירושלים | בריכת הסולטן |  |
| 23 באוקטובר 2021 | קיסריה | אמפי קיסריה |  |
| 12 בפברואר 2022 | היכל מנורה מבטחים | תל אביב-יפו |  |
| 18 בפברואר 2022 | מרכז קונגרסים בינלאומי חיפה | חיפה |  |
| 19 בפברואר 2022 | מרכז קונגרסים בינלאומי חיפה | חיפה |  |
| 26 בפברואר 2022 | אולם הקונכייה | באר שבע |  |
| 10 במרץ 2022 | פיס ארנה ירושלים | ירושלים |  |
תאריכי הופעות > הופעות שבוטלו

| תאריך | עיר | מיקום | הערות |
| --- | --- | --- | --- |
| 6 באוגוסט 2020 | ירושלים | בריכת הסולטן |  |
| 13 באוגוסט 2020 | ראשון לציון | זאפה לייב פארק |  |
| 15 באוגוסט 2020 | ראשון לציון | זאפה לייב פארק |  |
| 10 בספטמבר 2020 | קריית מוצקין | אמפי פארק |  |
איברהימה קונטה

איברהימה קונטה (בצרפתית: Ibrahima Konaté; נולד ב-25 במאי 1999) הוא כדורגלן צרפתי, המשחק בעמדת הבלם בליברפול מהפרמייר ליג ובנבחרת צרפת.
קריירת מועדונים

קונטה ערך את הופעת הבכורה שלו בקבוצה הבוגרת של סושו מהליגה השנייה בצרפת בהפסד 0–1 לאוסר ב-7 בפברואר 2017, כשהיה אז בן 17.
ב-12 ביוני 2017 חתם בר.ב. לייפציג מהבונדסליגה לחמש שנים.
ב-28 במאי 2021 חתם בליברפול מהפרמייר ליג והצטרף למועדון ב-1 ביולי בפתיחת חלון ההעברות.
ב-18 בספטמבר ערך הופעת בכורה בפרמייר ליג בניצחון 0–3 על קריסטל פאלאס. ב-5 באפריל 2022 כבש שער בכורה בניצחון 1–3 על בנפיקה ליסבון בשלב רבע הגמר של ליגת האלופות.
קריירת נבחרות

קונטה נולד בצרפת והוא ממוצא מאלי. שיחק בכל הנבחרות הצעירות של צרפת ונכלל בסגל נבחרת צרפת עד גיל 21. ב-10 ביוני 2022 ערך את הופעתו הבכורה בנבחרת הבוגרת בתיקו 1-1 נגד אוסטריה.
נכלל בסגל נבחרת צרפת בטורניר מונדיאל 2022.
נכלל בסגל נבחרת צרפת לטורניר יורו 2024.
תארים

ליברפול
גביע אנגלי: 2021/2022
גביע הליגה האנגלית: 2021/2022
מגן הקהילה: 2022
הערות שוליים

↑  RB Leipzig land French talent Ibrahima Konate, bundesliga.com - the official Bundesliga website (באנגלית)
↑  "Liverpool agree deal for Konate". BBC Sport (באנגלית בריטית). נבדק ב-2021-05-28.
↑  Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית)
↑  סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)
| נבחרת צרפת – מונדיאל 2022 (מקום שני) |
| --- | --- | --- |
|  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן |  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן | צרפת |
| נבחרת צרפת – יורו 2024 |
| --- | --- | --- |
|  1 סמבה •  2 פבאר •  3 קלאוס •  4 אופאמקאנו •  5 קונדה •  6 קמבינגה •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 קאנטה •  14 רביו • 15 תוראם • 16 מניאן • 17 סאליבה • 18 זאיר-אמרי • 19 פופאנה • 20 קומאן • 21 מנדי • 22 הרננדס • 23 אראולה • 24 קונטה • 25 ברקולה • מאמן: דשאן |  1 סמבה •  2 פבאר •  3 קלאוס •  4 אופאמקאנו •  5 קונדה •  6 קמבינגה •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 קאנטה •  14 רביו • 15 תוראם • 16 מניאן • 17 סאליבה • 18 זאיר-אמרי • 19 פופאנה • 20 קומאן • 21 מנדי • 22 הרננדס • 23 אראולה • 24 קונטה • 25 ברקולה • מאמן: דשאן | צרפת |
הומאותרמיות

חום הגוף של יענים ע"פ מצלמה תרמית
הומאותרמיות היא תכונה של בעל חיים המתבטאת ביכולתו ולווסת את טמפרטורת גופו ולשמור על רמתה היציבה ללא תלות בתנאי הסביבה, באמצעות תהליכים בתוך הגוף. רק שתי מחלקות בממלכת בעלי החיים מתאפיינות בתכונה זו, והם העופות והיונקים.
התכונה ההופכית לתכונה זו היא פוקילותרמיות – טמפרטורת גוף משתנה בהתאם לתנאי הסביבה ("דם קר"). קבוצת בעלי החיים ההומאותרמים היא פוליפילטית.
מקור החום בגוף

יצורים הומאותרמיים הם בעלי קצב מטבוליזם גבוה, שמייצר חום רב בתוך הגוף. כמחצית מהחום מקורו בנשימה תאית, תוך כדי בנית מולקולות ATP, משום שלתהליך ניצול הגלוקוזה יש יעילות של 50% בלבד. 50% נותרים משתחררים בצורת אנרגיית חום. מולקולות ה-ATP מספקות אנרגיה לתהליכים הפיזיולוגיים והמטבוליים בגוף וגם בשלב זה הנצילות האנרגתית היא 50%, והשאר נפלט בצורת חום. ולכן, כדי שתישמר סביבה פנימית קבועה מבחינת טמפרטורה, אצל בעלי חיים אלה התפתח מנגנון לפליטת חום, אפילו כאשר הם נמצאים בסביבה בעלת טמפרטורה גבוהה.
ויסות חום הגוף בתנאי חום
כאשר טמפרטורת הגוף עולה, דם חם זורם דרך ההיפוטלמוס הקדמי. סיבים היוצאים ממנו אל גזע המח ומשם אל מח השדרה מעוררים את המערכת העצבים הסימפתית ואת השרירים הרצוניים. סיבים אחרים מובילים אל אל מרכזי הלב והנשימה במח המארך. התוצאה של כלל גירויים אלה היא פעילות פיזיולוגית מסוגים שונים, הגורמת לירידת טמפרטורת הגוף.
התרחבות כלי הדם ההיקפיים, שגורמת לקרינת חום אל מחוץ לגוף. הגברת זרימת הדם לאזורים היקפיים גם מעלה את הולכת החום לסביבה.
עליה בהזעה
ירידה בקצב המטבוליזם- להקטנת הצטברות החום בגוף
עליה בקצב הנשימה, להוצאת האוויר החם מהריאות
ישנן גם התאמות התנהגותיות הבאות לידי ביטוי בתנאים אלה והם כוללים הסתתרות במחילות, שהיה במקומות מוצלים ועוד
ויסות חום הגוף בתנאי קור
ויסות חום הגוף בתנאי קור מבוקר על ידי ההיפוטלמוס האחורי, המפעיל מנגנון הפוך לזה המתקיים בתנאי חום.
התכווצות כלי הדם ההיקפיים ועל ידי כך צמצום זרימת הדם ההיקפית
מנגנון של זרימת נגדית בכלי דם, המצמצמת איבוד חום לסביבה
עליה במטבוליזם
ירידה בקצב הנשימה
הרעדת שרירים
התפתחות שכבת שומן עבה, תת-עורית
תרדמת חורף המלווה בירידה במטבוליזם
אבולוציה של הומאותרמיות
תכונה זו הופיעה כנראה בחלק המאוחר של עידן הטריאס, לפני 223 מיליון שנה. תקופה זו התאפיינה בשינויים תכופים בטמפרטורות גלובליות, וזו גם הייתה תקופה עם הרבה לחות באוויר. תנאים אלה הפעילו לחץ אבולוציוני על בעלי החיים. החוקרים משערים שתכונת ההומאותרמיות התפתחה תוך פרק זמן של מיליון שנה. זו נחשבת תקופה קצרה במונחים של שינויים אבולוציוניים.
הומאותרמיות דורשת אומנם השקעת אנרגיה רבה יותר לקיום היום-יומי, אך מצד שני מאפשרת פעילות בלילות, בהן אין מקור חום חיצוני זמין. בנוסף, היא אפשרה ליצורים הומאותרמיים לחיות באזורים קרים, בתנאים אשר יצורים פויקילותרמיים אינם יכולים להתקיים בהם.
ראו גם

טמפרטורת גוף נורמלית
כלל הסה
קירור
בעלי דם חם
בעלי דם קר
מנגנון זרימה נגדית
הערות שוליים

↑  דניאל בן הלוי, מהו מקורו של מרבית חום הגוף במצב מנוחה?, באתר מכון דוידסון- הזרוע החינוכית של מכון ויצמן למדע, ‏פברואר 2011
1 2  רעיה אילן, חילוף חומרים בתא וגלגולי אנרגיה בעולם החי והצומח, ירושלים: יפתח, 1996, עמ' 178–187
↑  יונת אשחר, היונקים שהעלו את הטמפרטורה, באתר מכון דוידסון- הזרוע החינוכית של מכון ויצמן למדע, ‏אוגוסט 2022
דובים לבנים. רק החום שלהם מאפשר להם לשרוד בקטבים
צעירי אגודת חב"ד בישראל

ערך זה עוסק בארגון צעירי אגודת חב"ד בישראל. אם התכוונתם לצעירי אגודת חב"ד בניו יורק, ראו .
הלוגו של צעירי אגודת חב"ד בישראל
רכב נושא חנוכייה במטרה לפרסם את נס החנוכה
המטה המרכזי בכפר חב"ד
יו"ר צעירי חב"ד הרב ישראל לייבוב נואם בכנס השמיני של צעירי אגודת חב"ד בשנת 1968
תהלוכת ל"ג בעומר של צעירי חב"ד, בלוד, סוף שנות השמונים
צעירי אגודת חב"ד (שם מלא: צעירי אגודת חב"ד בארצנו הקדושה ת"ו, ובקצרה: צעירי חב"ד או בראשי תיבות: צא"ח) הוא ארגון הממונה על פעילות-החוץ של תנועת חב"ד בישראל. מטרות הארגון, כעולה מפרסומיו, הן "קירוב הלבבות, הנחלת מורשת ישראל לילדים לנוער ולמבוגרים, הפצת משנת חסידות חב"ד, הגשת עזרה וסיוע לנזקקים" ועוד. הארגון מזוהה עם האגף המתון בחב"ד.
היסטוריה

בשנת תשי"א (1951), הורה הרבי מלובביץ' לאגודת חסידי חב"ד, להקים את ארגון צעירי אגודת חב"ד, כדי שישמש זרוע מבצעת לדרכה הרעיונית של התנועה בישראל. הרבי מלובביץ' רצה שכל חסידי חב"ד בישראל יהיו חברים בו ויפעלו במסגרתו, ובית דין רבני חב"ד פסק כי כל הפעילות של בתי חב"ד בישראל תהיה כפופה לצא"ח. כיום זהו הארגון המרכזי והדומיננטי של התנועה בישראל.
הארגון אחראי, בין השאר, על פעילות התנועה להנחלת מורשת ישראל, הפצת משנת חסידות חב"ד, הגשת עזרה וסיוע לנזקקים וגלמודים, עידוד משפחות נפגעי הטרור, ועוד. הארגון מקיים גם מבצעים ופרויקטים דוגמת פרויקט ילדי צ'רנוביל.
מטה וסניפי הארגון

תחת הארגון פועלים (נכון ל-2024) כ-1300שלוחים ואלפי מתנדבים, המפעילים כ-480 בתי חב"ד בישראל. המטה הארצי של הארגון ('מרכז צעירי חב"ד') ממוקם בכפר חב"ד.
בראש הארגון עמד במשך עשרות שנים הרב ישראל לייבוב. בשנת תשמ"ז (1987) מונה יוסף יצחק אהרונוב למנכ"ל הארגון, ובשנת תשמ"ט (1989) מונה על ידי הרבי מליובאוויטש  גם ליו"ר הארגון.
בשנת 2015 הורשע אהרונוב בפלילים ונשלח למאסר. העמותה עברה הליך הבראה ארוך שהסתיים בשנת 2018. במסגרת ההליך הוחלפו חברי העמותה ונמכרו חלק מנכסיה על מנת לכסות את החובות אליהם נקלעה. כיום עומדים בראש העמותה מיכאל דור, גרשון שנור ואריק ליפסקר.
אגפים > אגף הסניפים

אגף הסניפים בהנהלת הרב נפתלי ליפסקר, משמש כאחראי על הקשר עם השלוחים והסניפים, ובנוסף מרכז את הטיפול בשיגור שליחים חדשים לבתי חב"ד בישראל.
האגף מארגן את הכינוסים השנתיים, ימי העיון והפעילויות למען השלוחים ובני משפחותיהם. מועמדים חדשים לשליחות עוברים ראיון קבלה באגף הסניפים, ואם נמצאו מתאימים, הם מקבלים אישור להיות שלוחים רשמיים של חב"ד. האגף מטפל גם בבעיות שמתעוררות בבתי חב"ד ברחבי הארץ ומסייע לשלוחים כאשר הם נזקקים לסיוע.
אגפים > אגף הדוברות

אגף הדוברות מייצג את הארגון בתקשורת. מנהל האגף הוא הרב מרדכי (מוני) אנדר. בעבר שימש הרב מנחם ברוד כדובר הארגון.
אגפים > הוצאה לאור

הארגון מוציא לאור מדי שבוע את עלון "שיחת השבוע" בעריכת מנחם ברוד, ואת החוברת השבועית "התקשרות" המופצת בעיקר בריכוזי חב"ד, ועלון לילדים "ממתק לשבת" (משבט תשפ"ב מודפס בתוך עלון שיחת השבוע). מאז תשס"א יוצא לקראת חלק מהחגים גם עלון "שיחת החג". מדי שנה מאז תש"מ מוציא הארגון ספרון לילדים המשתתפים בתהלוכת ל"ג בעומר. משנת תשס"ט יוצאים שני ספרונים. לקראת כל חג, האגף מוציא לאור עלוני הסבר על החג למבוגרים ולילדים, בעברית וברוסית.
הוצאות נוספות:
מצעד האחדות אלבום של תהלוכות ל"ג בעומר תשמ"ז בישראל
אור עולם שני כרכים של חידושי תורה וענייני הלכה שנכתבו על ידי גדולי ישראל לכבודו של הרבי מנחם מנדל שניאורסון מחב"ד, ויצא ליום השנה שלו, ג' בתמוז תשנ"ו
כבוד חכמים־עטרת פז חידושי תורה וענייני הלכה שנכתבו על ידי גדולי ישראל לכבודו של יום הולדת הפ"ז של הרבי מנחם מנדל שניאורסון מחב"ד, בעריכת הרב חנניה יוסף אייזנבך, הרב חיים שלום דייטש והרב זליג פלדמן, תשמ"ט
צעירי אגודת חב"ד - לקט ממכתבי הרבי לארגון, בעריכת הרב מנחם ברוד, תשס"ה (2005)
הפצת היהדות, על החובה לקרב יהודים לתורה וכיצד עושים זאת לאור תורתו של הרבי מלובביץ', בעריכת הרב מנחם ברוד
בית בישראל - בנין עדי עד לקט מתורתו של הרבי מלובביץ' בנושא
הרב יוסף שמחה גינזבורג, הלכות ומנהגי חב"ד ליום יום ולמועדי ישראל, כפי שהתפרסמו בעלון 'התקשרות'
בן י"ג למצוות - לקט הלכות בר-מצווה, בעריכת מנחם ברוד
תהילים שלי, ספר תהילים מבואר ומאויר לילדים, תשע"ה, בעריכת מנחם ברוד
התורה שלי, חומש מבואר ומאויר לילדים, חמישה כרכים, בשיתוף הוצאת ספרים מעיינותיך, בעריכת מנחם ברוד, תשע"ו-תש"ף
שולחן שבת - רעיונות לפרשת השבוע, מעובדים מתורתו של הרבי, בעריכת מנחם ברוד, שישה כרכים
שולחן חג - רעיונות לחגי ומועדי ישראל, מעובדים מתורתו של הרבי, בעריכת מנחם ברוד
פינת ההלכה - תשובות הלכתיות של הרב יוסף שמחה גינזבורג, שהתפרסמו בשיחת השבוע
צדיקים למופת - סיפורים על צדיקים מעדות שונות שהתפרסמו בשיחת השבוע, בעריכת מנחם ברוד, שני כרכים
עת לדעת - מאורעות וציוני דרך בחסידות חב"ד, בעריכת הרב אברהם שמואל בוקיעט, תשע"א
ימות המשיח - הגאולה וביאת המשיח במקורות היהדות, בעריכת הרב מנחם ברוד, תשע"ה
אגפים > אגף עלייה וקליטה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת תש"ן נפתח פרויקט חב"ד למען ילדי צ'רנוביל במסגרתו נקלטו בישראל ילדים יהודים מאזור צ'רנוביל.
להקת כלייזמרים מטעם צעירי חב"ד הופיעה בפני עולים בישראל. על פעילות הלהקה והאגף ניצח הרב מאיר ורזוב במשך כמעט עשרים שנה. ורזוב שר עם העולים וגם מרצה בפניהם על הערכים הבסיסיים של היהדות, חגי ישראל, המשפחה היהודית ועוד.
משנת תשמ"ד מוציא האגף את העלון השבועי ברוסית "Восхождение" (ווסחוז'דניה), וכן עלוני חגים, עלוני יהדות בנושאים שונים ולוח שנה עם הלכות ומנהגים. האגף מוציא לאור גם ספרים ברוסית.
אגפים > המרכז לעזרי שליחות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המרכז אחראי על התוכן, העיצוב וההפקה של הפרסומים השבועיים, עלוני החגים, ספרי עזר ומוצרי העזר לשליחים. המחלקה מפיקה גם מוצרי עזר חדשים לפעילות השליחות, תוך כדי בדיקת צורכי השליחים, במטרה לייעל ולמקצע את הסניפים. ראש המרכז הוא הרב לוי וילנקין.
אגפים > אגף הארגון והלוגיסטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
צעירי חב"ד מקיימים מבצעים ארציים מיוחדים בתקופות החגים. בחג הסוכות נעות ברחבי הארץ מאות סוכות ניידות, המזמינות את הציבור לקיים את מצוות החג. בחנוכה מחלקים פעילי הארגון חנוכיות ונרות וסופגניות לכוחות הביטחון, לחולים, לאסירים ולקשישים. בפורים מחלקים נציגי הארגון חבילות של משלוחי מנות לחיילים, לאסירים, לחולים ולקשישים. בפסח מחלקים הפעילים מצה שמורה לחיילים, שוטרים ומאושפזים במרכזים רפואיים. בשבועות מארגנים נציגי הארגון אירועי תפילה וקריאת עשרת הדיברות. מבצעים אלה מאורגנים לרוב על ידי השלוחים שבכל עיר ועיר, ולעיתים רחוקות מתלווה אליהם סיוע מהארגון המרכזי.
אגפים > אגף לנפגעי טרור

בשנת 2002 בתקופת האינתיפאדה השנייה הוקם מטה הפעילות, בהנהלת הרב מנחם קוטנר.
צעירי חב"ד מגישים סיוע ליחידים ולמשפחות הנקלעים לפיגוע טרור, ובהכוונת העובדים הסוציאליים של הביטוח הלאומי. הצוותים מסייעים לנזקקים בארגון ההלוויות וכן תפילות ומניינים בימי ה'שבעה'. בהמשך מתקיימים ביקורים אישיים של אנשי האגף אצל הפצועים ואצל משפחות ההרוגים. במקרה של משפחה נזקקת, האגף מקשר בינן לבין תורמים מישראל ומחוץ לה. כמו כן האגף מוציא קבוצות של נפגעי טרור ונכי צה"ל לטיולים בישראל ובחו"ל.
אגפים > מחלקת צבאות השם

עם הכרזת הרב שניאורסון בשנת תשמ"א על הקמת "צבאות השם" עסקו בצא"ח בפעילות עם ילדים, בהוצאה לאור של חומר ובכינוסי ילדים בתאריכים שעליהם הורה הרבי. סניפי צא"ח בישראל הפעילו מועדוני "צבאות השם" ומרכז צא"ח הפיק חומרי עזר לפעילות וכן עודד הרשמת ילדים למועדונים אלו.
בשנת תשמ"ח הוחלט בצא"ח להקים מחלקה לפעולות צבאות השם, ובראשה הועמד הרב נפתלי רוט. המחלקה קיימה פעילות במשך מספר שנים, הפיקה פרסומים וערכה כינוסים שנתיים שבהם נבחנו אלפי ילדים על ספר המצוות של הרמב"ם, על פי תקנתו של הרבי מלובביץ' שילדי ישראל ילמדו בספר זה. גם מבצע 'מצה לתלמיד' של צא"ח התנהל באותן שנים תחת מחלקה זו.
אגפים > מרכז חינוכי חסידותי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המרכז נוסד בירושלים בשנת תשמ"ח, על מנת לרכז את הפעילות החינוכית של חב"ד בישראל. בין היתר, המרכז מארגן 'ועידת המחנכים' והוציא שבועון נפוץ לילדים בשם 'תורתך שעשועי'. בשנת תשע"ב פסק השבועון לצאת, ובמקומו החל לצאת לאור עלון שבועי בשם 'ממתק לשבת', בשבט תשפ"ב זה עבר להופיע במדור בתוך עלון שיחת השבוע. המרכז מנוהל מאז היווסדו על ידי הרב נפתלי רוט.
אגפים > מטה הרמב"ם היומי

המטה עוסק בהפצת תקנת הרמב"ם היומי של הרבי מלובביץ'. המטה הוקם בשנת תשמ"ח והוא מארגן את חגיגות סיום הרמב"ם היומי מדי שנה, ובראשן חגיגה בקברו של הרמב"ם בטבריה, וכן מוציא לאור מדריך שנתי לשיעורים היומיים ברמב"ם, עלוני הסברה ועוד.
אגפים > פרויקטים מיוחדים

הוקם בחודש אלול תשע"ג על ידי הרב משה שילת. תחת האגף פעלו מספר ארגונים ובהם פעילי חב"ד. מטרת הארגון היה "לאפשר לכל חסיד לעסוק במבצעי הרבי באופן מסודר וקבוע, להעניק לו את הכלים הראויים לכך... בהתאם למקום מגוריו ויכולותיו".
הפעילות השגרתית התבצעה בערבי חגים. בזמן פעילות הארגון ביקר כל פעיל אצל עשר משפחות יהודיות באזור מגוריו ונתן להן ערכה מטעם הארגון.
ארגונים נוספים שפעלו במסגרת האגף הם חב"ד בקמפוס, וכן ארגון לב חב"ד - המרכז בתי חב"ד הממוקמים במרכזים רפואיים ברחבי הארץ. כיום כל הארגונים שפעלו במסגרת האגף פועלים בצורה עצמאית.
אגפים > אגף מבצע תורה

אגף חדש יחסית שבתחילתו היה תחת האגף לפרויקטים מיוחדים. האגף אחראי על פרויקטים לשיפור הפן הלימודי-תורני כגון כרטיסים לניהול שיעורי תורה של שליחי חב"ד וכן אתר לשלוחים המרכז דרשות, סיפורים, רעיונות ועזרים.
אגף מבצע כשרות
מבצע כשרות התחיל בשנת תשל"ה כאשר הרבי הכריז על מבצע חדש. האגף מסייע למי שמעוניין להכשיר את המטבח והכלים ואף משתתף ב 50% מההוצאות.
ראו גם

אגודת חסידי חב"ד בישראל
סירנה סמבה-מאיילה

סירנה סמבה-מאיילה (בצרפתית: Cyréna Samba-Mayela; נולדה ב-31 באוקטובר 2000) היא אתלטית צרפתייה. אלופת עולם באולם (בלגרד 2022) וסגנית אלופת העולם באולם (גלאזגו 2024) בריצת 60 מטר משוכות ואלופת אירופה (רומא 2024) בריצת 100 מטר משוכות.
ביוגרפיה

סמבה-מאיילה נולדה וגדלה בשמפיני-סור-מארן פרבר של פריז להורים ממוצא קונגולזי.
ביוגרפיה > 2021

באולימפיאדת טוקיו היא נפצעה במהלך החימום לתחרות ולא זכתה להשתתף במשחקים האולימפיים.
ביוגרפיה > 2022 > אלופת עולם באולם

באליפות העולם באולם שנערכה בבלגרד, סרביה במרץ 2022 היא זכתה במדליית זהב בריצת 60 מטר משוכות בשיא לאומי חדש של 7.78 שניות, לפני דיוויין צ'רלטון מאיי בהאמה (7.81 שניות) וגבי קנינגהם מארצות הברית (7.87 שניות).
באליפות העולם שנערכה ביוג'ין, אורגון ביולי אותה שנה היא סיימה במקום 28 בריצת 100 מטר משוכות בתוצאה של 13.15 שניות.
באליפות אירופה שנערכה במינכן, גרמניה באוגוסט אותה שנה היא סיימה במקום שביעי בריצת 100 מטר משוכות בתוצאה של 13.05 שניות. בשלב חצי הגמר היא קבעה תוצאה של 12.82 שניות.
ביוגרפיה > 2023

באליפות העולם שנערכה בבודפשט, הונגריה באוגוסט 2023 היא סיימה במקום 17 בריצת 100 מטר משוכות בתוצאה של 12.95 שניות. בשלב המוקדמות היא קבעה תוצאה של 12.71 שניות ועלתה מהמקום ה-14 לריצת חצי הגמר.
ביוגרפיה > 2024

באליפות העולם באולם שנערכה בגלאזגו, הממלכה המאוחדת ב-2 במרץ 2024 זכתה במדליית כסף בתוצאה של 7.74 שניות, אחרי דיוויין צ'רלטון שקבעה שיא עולם חדש של 7.65 שניות ולפני פיה סקז'ישובסקה מפולין (7.79 שניות). בשלב חצי הגמר היא קבעה שיא לאומי חדש של 7.73 שניות.
ביוגרפיה > 2024 > אלופת אירופה

באליפות אירופה שנערכה ברומא, איטליה ביוני אותה שנה היא זכתה במדליית זהב בריצת 100 מטר משוכות בשיא אליפות ושיא לאומי חדש של 12.31 שניות, דיטאג'י קמבונדג'י משווייץ (12.40 שניות) ופיה סקז'ישובסקה (12.42 שניות).
שיאים אישיים > אצטדיון

ריצת 100 מטר משוכות: 12.31 שניות (2024), שיא צרפת
שיאים אישיים > אולם

ריצת 60 מטר: 7.30 שניות (2020)
ריצת 60 מטר משוכות: 7.73 שניות (2024), שיא צרפת